OpenLLM-France/wikimedia huggingface dataset:
# Carbamazepina

La carbamazepina (CBZ) és un medicament usat principalment per combatre l'epilèpsia i el dolor neuropàtic. No és efectiu en la crisi d'absència o la convulsió mioclònica. Es fa servir en l'esquizofrènia i, com a medicament secundari en el trastorn bipolar. La carbamazepina sembla funcionar com la fenitoïna i el valproat.
La carbamazepina va ser descoberta l'any 1953 pel químic suís Walter Schindler. És un dels medicaments considerats essencials per la World Health Organization. Està comercialitzada a Espanya com a EFG i Tegretol.

## Referències

* 1 2 «Carbamazepine». The American Society of Health-System Pharmacists. [Consulta: 28 març 2015].
* ↑ Nolan, SJ; Marson, AG; Weston, J; Tudur Smith, C «Phenytoin versus valproate monotherapy for partial onset seizures and generalised onset tonic-clonic seizures: an individual participant data review». The Cochrane database of systematic reviews, 4, 28-04-2016, pàg. CD001769. DOI: 10.1002/14651858.CD001769.pub3. PMID: 27123830.
* ↑ Nolan, SJ; Marson, AG; Weston, J; Tudur Smith, C «Carbamazepine versus phenytoin monotherapy for epilepsy: an individual participant data review». The Cochrane database of systematic reviews, 8, 14-08-2015, pàg. CD001911. DOI: 10.1002/14651858.CD001911.pub2. PMID: 26275105.
* ↑ Smith, Howard S.. Current therapy in pain. Philadelphia: Saunders/Elsevier, 2009, p. 460. ISBN 9781416048367.
* ↑ «WHO Model List of Essential Medicines (19th List)». World Health Organization, 01-04-2015. [Consulta: 8 desembre 2016].
* ↑ «Carbamazepine». [Consulta: 2 desembre 2015].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2022.

## Enllaços externs

* Carbamazepine overview from PsychEducation.org
* Extensive review of the effects of carbamazepine in pregnancy and breastfeeding
# Delhi Durbar Tiara

La Tiara Delhi Durbar pertany a la col·lecció privada de joies de la reina Elisabet II del Regne Unit.
La tiara fou un regal de la Colònia de l'Índia a la reina Maria de Teck amb motiu de la visita oficial que realitzà amb el seu marit, el rei Jordi V del Regne Unit al subcontinent indí l'any 1911.
En un primer moment, la tiara era composta de diamants i esmeraldes i progressivament les esmeraldes foren substituïdes per diamants. La tiara segueix formes de florals.
A part de la reina Maria, la reina Elisabet II del Regne Unit la lluí amb motiu de la Visita Oficial del President de la República Francesa l'any 1947 al Regne Unit.
La tiara es feu famosa l'any 2005 perquè fou la primera que emprà la duquessa de Cornualles, Camil·la Parker Bowles, arran de la Visita Oficial dels Reis de Noruega al Regne Unit.
# Ramat David

Ramat David (en hebreu: רמת דוד) és un quibuts que es troba en la Vall de Jizreel. El nom del quibuts es un homenatge a David Lloyd George, el cap del govern britànic en el moment que es va aprovar la Declaració Balfour. La població del quibuts és de 650 membres. El quibuts va ser fundat en 1926 per immigrants jueus de Rússia, Romania i Polònia. Es van establir en el indret d'un antic hort abandonat, que estava irrigat per tres fonts d'aigua natural dels voltants. En 1933, un grup del moviment juvenil Gordonia de Polònia es va unir a ells. El quibuts va ser construït gràcies als donatius financers dels jueus anglesos.

## Referències

* ↑ «www.ramatdavid.com/». Arxivat de l'original el 2017-12-28. [Consulta: 28 desembre 2017].
# Serpentari cuablanc

El serpentari cuablanc (Circaetus cinerascens) és una espècie d'ocell de la família dels accipítrids (Accipitridae). Habita sabanes i boscos clars, sovint a prop de corrents fluvials, de l'Àfrica Subsahariana. El seu estat de conservació es considera de risc mínim.

## Referències

* ↑ «Serpentari cuablanc». Cercaterm. TERMCAT, Centre de Terminologia. Rev. 20/02/2021 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 271. ISBN 978-84-16728-37-4.
* ↑ BirdLife International. «Hooded Vulture. Necrosyrtes monachus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Fouquieria columnaris

Fouquieria columnaris és un arbre dins la família Fouquieriaceae. És pràcticament endèmic de la península de Baixa Califòrnia, amb només una població també a la Sierra Bacha de Sonora, Mèxic. El nom en anglès, Boojum, se'l va donar Godfrey Sykes del Desert Laboratory de Tucson, Arizona, i està extret del poema de Lewis Carroll "The Hunting of the Snark".

## Distribució

El nom amerindi en idioma seri per aquest arbre és cototaj i és dubtós que aquests amerindis haguessin trasplantat aquests arbres en temps antics, com s'ha proposat per alguns, cosa que voldria donar una explicació a la seva forma estranya.

## Descripció

El tronc de Fouquieria columnaris fa fins a 24 cm de gruix, amb les branques sortint fent angles rectes, totes elles cobertes de petites fulles de 1,5–4 cm de longitud. Poden arribar a fer 20 m d'alt. Floreix a l'estiu en ramells curts i són de color groc crema amb olor de mel.

## Referències

* Felger, Richard; Mary B. Moser.. People of the desert and sea: ethnobotany of the Seri Indians. Tucson: University of Arizona Press, 1985.
* Moser, Mary B.; Stephen A. Marlett. Comcáac quih yaza quih hant ihíip hac: Diccionario seri–español–inglés (en spanish and english). Hermosillo, Sonora: Universidad de Sonora and Plaza y Valdés Editores, 2005.

## Notes

* ↑ Robert R. Humphrey. The Boojum and its Home

## Enllaços externs

* Germplasm Resources Information Network Fouquieria columnaris Arxivat 2004-11-19 a Wayback Machine..
* Boojum (Fouquieria columnaris) at Rancho Santa Ana Botanic Garden – Claremont, California.
# Enric I de Castella

Enric I de Castella (1204 - Palència 1217) fou rei de Castella (1214-1217).

## Orígens familiars

Fill menor d'Alfons VIII de Castella i d'Elionor d'Anglaterra, va accedir al tron sent un nen, amb tot just 10 anys. La seva mare anava a ocupar la regència, però va morir poc després, de manera que la seva germana major, Berenguera, es va fer càrrec de la regència.

## Vida política i núpcies

No obstant això, aquesta va haver d'enfrontar-se a les intrigues del comte Álvaro Núñez de Lara, havent al final de cedir-li la tutela del jove rei. El comte, una vegada aconseguida la tutela, es va enfrontar obertament amb Berenguera, pretenent casar Enric amb la infanta Mafalda de Portugal, filla de Sanç I de Portugal. L'enllaç es realitzà el 1215 però va ser anul·lat l'any següent per ordre del Papa Innocenci III pel grau de parentiu que hi havia entre ambdós. Núñez de Lara va tractar de millorar les seves relacions amb Alfons IX de Lleó, pretenent que el jove Enric i Sança de Lleó, filla d'aquell i la seva primer muller Teresa de Portugal, contraguessin matrimoni. Abans però de celebrar el matrimoni, Enric I va morir a Palència de forma accidental, al caure sobre ell una teula despresa d'una de les torres del palau episcopal de Palència, on jugava amb altres nens.
A la seva mort, es va plantejar un problema successori. Escollida Berenguera, germana d'Enric I i esposa d'Alfons IX de Lleó, com reina el 1217, va renunciar en favor del seu fill, l'hereu del Regne de Lleó Ferran III el Sant, amb el qual s'uniren definitivament els dos regnes.
# Carballedo

Carballedo és un municipi de la Província de Lugo a Galícia. Pertany a la Comarca de Chantada.
Evolució demogràfica :
| 1900 | 1930 | 1950 | 1981 | 2004 |
| 9.804 | 9.116 | 10.295 | 4.581 | 3.055 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

| Aguada (Santa Baia) Buciños (San Miguel) Carballedo (Santa María) Cartelos (Santo Estevo) Castro (San Cristovo) A Cova (San Xoán) Erbedeiro (San Pedro) Furco (San Gregorio) Lobelle (San Cristovo) Lousada (Santiago) Marzás (Santa María) Milleirós (San Xoán) | Oleiros (San Miguel) Pradeda (Santiago) San Mamede de Lousada (San Mamede) San Romao de Campos (San Romao) San Salvador de Búbal (San Salvador) Santa Baia de Búbal (Santa Baia) Santa Cristina de Asma (Santa Cristina) Santa Mariña do Castro (Santa Mariña) Temes (Santa María) Veascós (Santa Mariña) Vilaquinte (Santa María) |
# Roman Kononenko

Roman Vitàliovitx Kononenko (en ucraïnès Роман Віталійович Кононенко; Simferòpol, 13 d'abril de 1981) és un ciclista ucraïnès, que competeix tant en carretera com en la pista.

## Palmarès en pista

* 2002
** Campió d'Europa sub-23 en Persecució per equips (amb Volodymyr Zagorodny, Vitali Popkov i Volodymyr Dyudya)
* 2003
** Campió d'Europa sub-23 en Persecució per equips (amb Volodymyr Zagorodny, Vitali Popkov i Volodymyr Dyudya)

### Resultats a la Copa del Món

* 2004-2005
** 1r a Moscou, en Persecució per equips

## Palmarès en ruta

* 2008
** Vencedor d'una etapa a la Volta a Turíngia

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Grupo Anaya

Grupo Anaya és una empresa editorial espanyola controlada pel grup francès Lagardère. La seva activitat se centra principalment en el negoci dels llibres de text, i engloba diferents segells editorials i publicacions.

## Història

Ediciones Anaya neix a Salamanca en 1959, de la mà de Germán Sánchez Ruipérez. Les seves primeres publicacions s'orienten al món educatiu. Posteriorment, al costat dels textos escolars aniran apareixent noves col·leccions, que donaran lloc a empreses especialitzades. Així, de l'àmbit de les obres literàries, sorgeixen, en 1973, Ediciones Cátedra i Ediciones Pirámide.
El creixement continua en 1979, any en què participa amb Xulián Maure Rivas en la creació de Edicións Xerais de Galícia, empresa clau en el desenvolupament de la cultura gallega. En 1980 es crea a Catalunya Editorial Barcanova, amb forta presència en el sector educatiu i en el de les publicacions generals.
En 1981, Anaya adquireix Editorial Tecnos, prestigiosa empresa fundada en 1947, que compta amb diverses col·leccions. En 1984 es crea Anaya Multimedia, editorial que neix amb l'objectiu de desenvolupar publicacions en el terreny de la informàtica. En 1985, es funda Algaida Editores per al desenvolupament de llibres de text i de literatura de la pròpia cultura andalusa. Aquest mateix any, Anaya adquireix Biblograf, empresa editora de diccionaris Vox, atles i grans obres enciclopèdiques, i compra CREDSA, empresa comercial que aporta una gran xarxa de venda a crèdit.
En 1986, neix Eudema, amb l'objectiu d'editar obres dirigides al sector universitari. En 1988, es crea el Grupo Anaya, amb la finalitat d'integrar les diferents editorials i empreses que han anat sorgint al llarg de gairebé tres dècades. Al juny de 1989, Grupo Anaya adquireix Alianza Editorial, creada en 1965, i el catàleg de la qual, interdisciplinària i representatiu de cultura contemporània, respon a una de les editorials més prestigioses i emblemàtiques de llengua espanyola.
En 1993, Ediciones Anaya es transforma en Anaya Educación. En 1996, es crea al País Basc, una nova editorial: Haritza. Des de la fi de 1996, Grupo Anaya participa amb un 45% en Ediciones Siruela, una de les més prestigioses editorials espanyoles de creació literària.
Grupo Anaya està integrat des de 2004 en el grup Hachette Livre, que forma part del grup Lagardère.

## Empreses del Grupo Anaya

* Algaida
* Alianza
* Anaya Educación
* Anaya Infantil Y Juvenil
* Anaya Multimedia
* Anaya Touring Club
* Barcanova
* Cátedra
* Larousse
* Oberon
* Pirámide
* Tecnos
* Vox
* Edicións Xerais

## Referències

* ↑ «Un gigante del negocio de las armas crea el tercer grupo editorial del mundo». , 07-02-2006 [Consulta: 2 maig 2014].
* ↑ «Salvat se convierte en la propietaria de Anaya para obtener beneficios fiscales». , 27-10-2004 [Consulta: 2 maig 2014].

## Enllaços externs

* Pàgina oficial del Grupo Anaya Arxivat 2010-04-02 a Wayback Machine.
# Ramat ha-Xaron

Ramat ha-Xaron (en hebreu רמת השרון, alts [de la plana] de Saron) és una ciutat d'Israel, al nord-est de Tel-Aviv, que forma part de l'àrea metropolitana de Gush Dan i del districte de Tel-Aviv.
Ramat ha-Xaron va ser fundada el 1923 amb el nom d'Ir Xalom (ciutat de la pau) per activistes sionistes polonesos i lituans com a comunitat agrícola (moixav). Cinc anys després, la ciutat va ser rebatejada amb el nom actual.
Després de la Segona Guerra Mundial, la ciutat començà a créixer gràcies a la construcció d'un nou barri per a immigrants, Moraixà, a l'est de la ciutat. A finals dels anys seixanta, Ramat ha-Xaron va abandonar el seu caràcter agrícola i de classe baixa esdevenint un barri dormitori satèl·lit de Tel-Aviv que atragué molts oficials d'alt rang de l'exèrcit. A més, Ramat ha-Xaron és la seu de l'empresa pública que fabrica l'armament de l'exèrcit israelià, Israel Military Industries Ltd.

## Ciutats agermanades

* Dunkerque (França)
* Georgsmarienhütte (Alemanya)
* Tallahassee (Florida, EUA)
# Serpentari de Madagascar

El serpentari de Madagascar (Eutriorchis astur) és un ocell rapinyaire de la família dels accipítrids i únic representant del gènere Eutriorchis Sharpe, 1875. Habita als boscos tropicals de Madagascar. El seu estat de conservació es considera en perill d'extinció.
Estudis genètics de principis del segle XXI el classifiquen prop del trencalòs i de l'aufrany, a la subfamília Gypaetinae.

## Referències

* ↑ «Serpentari de Madagascar». Cercaterm. TERMCAT, Centre de Terminologia. Rev. 8 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 269. ISBN 978-84-16728-37-4.
* ↑ BirdLife International. «Madagascar Serpent-eagle. Eutriorchis astur» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ LERNER, HEATHER R.L. & DAVID P. MINDELL (2005): Phylogeny of eagles, Old World vultures, and other Accipitridae based on nuclear and mitochondrial DNA. Molecular Phylogenetics and Evolution 37:327–346 Full PDF Arxivat 2011-06-06 a Wayback Machine.
* ↑ Classificació dels accipítrids a John Boyd's Page Rev. 08-05-2011
# David Córcoles Alcaraz

David Córcoles Alcaraz (Alacant, 8 de maig de 1985) és un exfutbolista valencià, que ocupava la posició de defensa. Ha estat internacional amb la selecció espanyola sub-17.

## Trajectòria

Format al planter de l'Hèrcules CF, el 2003 passa al filial del València CF, amb qui juga durant quatre anys. En eixe temps debuta en primera divisió en un encontre de la temporada 06/07 i la Champions League davant l'AS Roma.
El 2007 marxa al filial del FC Barcelona, sense debutar amb el primer conjunt blaugrana. El 2009 s'incorpora al Recreativo de Huelva.

## Referències

* ↑ El Recreativo de Huelva ficha al lateral diestro David Córcoles por dos temporadas (Recreativo de Huelva sign right-back David Córcoles for two seasons); Diari AS, 8 juliol 2009 (en castellà)

## Enllaços externs

* David Córcoles Alcaraz a BDFutbol
* David Córcoles Alcaraz a La Preferente (castellà)
* David Córcoles Alcaraz, Fitxa a Soccerway
# Capoeta capoeta

Capoeta capoeta és una espècie de peix cipriniforme de la família dels ciprínids.

## Morfologia

Els mascles poden assolir els 41 cm de longitud total.

## Subespècies

* Capoeta capoeta capoeta (Güldenstädt, 1772)
* Capoeta capoeta sevangi (De Filippi, 1865)

## Distribució geogràfica

Es troba al Balutxistan (Pakistan), Àsia occidental i al territori de l'antiga URSS.

## Referències

* 1 2 FishBase (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ The Taxonomicon (anglès)
* ↑ Blanc, M., J.-L. Gaudet, P. Banarescu i J.-C. Hureau, 1971. European inland water fish. A multilingual catalogue. Fishing News (Books) Ltd., Londres (Regne Unit).
# Govern obert

El Govern obert és un concepte al qual es vinculen els tres grans principis de transparència, participació i col·laboració que sovint es concreten en projectes al voltant de l'obertura de les dades de què disposa l'administració (dades obertes), i la democràcia electrònica (e-democràcia).

## Descripció

Una de les primeres passes del govern obert és l'obertura de les dades públiques com a exercici de transparència i per promoure la col·laboració del sector privat en la millora del servei públic. La utilització de les dades públiques des del sector privat permet la generació de nous serveis de valor afegit per a l'empresa i la ciutadania.
La democràcia electrònica o l'e-democràcia, més enllà dels beneficis que pot suposar el vot electrònic, s'entén com una nova forma de veure el paper dels ciutadans en la presa de decisions, el desenvolupament i el control dels processos de govern. Actualment, les xarxes socials, les tecnologies mòbils i altres eines de col·laboració i participació com ara els blogs o els fòrums de discussió permeten una implicació molt més activa del ciutadà en la política i en l'activitat dels governs i dels parlaments.
Més enllà de la transformació que aquestes dinàmiques estan provocant en el si de les administracions públiques i dels governs d'arreu, cal promoure el desenvolupament i la millora de les tecnologies que permeten preservar tant la confidencialitat com l'autenticitat de les opinions i les aportacions dels ciutadans. Així mateix, és imprescindible aprofundir en la cohesió digital de la població per evitar que una part de la ciutadania quedi al marge d'aquests processos.

## Exemples

Una fita en el moviment va ser tenir lloc el 30 de setembre de 2010 en que l'Arxiu Nacional del Regne Unit va alliberar una llicència governamental de reutilització de les dades generades en aquell país.
A Catalunya, un dels exemples de l'obertura de dades públiques és el projecte Open Data BCN que és el servei de dades obertes de l'Ajuntament de Barcelona. Un servei que ofereix les dades públiques que no estan sotmeses a restriccions legals i que pretén anar ampliant el volum de dades ofertes i millorar-les per la seva reutilització.

## Referències

* ↑ govern obert
* 1 2 3 4 «Govern obert». Web. Generalitat de Catalunya, 2012. [Consulta: maig 2013].
* ↑ «National Archives». Arxivat de l'original el 2012-06-30. [Consulta: 30 juny 2012].
* ↑ Open Data BCN
* ↑ «Open Data i Open Gov a l'Ajuntament de Barcelona. Video I Jornades sobre Periodisme de dades i Open Data. CCCB». Arxivat de l'original el 2014-02-27. [Consulta: 18 febrer 2014].
# Bathygobius karachiensis

Bathygobius karachiensis és una espècie de peix de la família dels gòbids i de l'ordre dels cipriniformes que es troba al Pakistan.

## Referències

* ↑ Bleeker P. 1878. Quatrième mémoire sur la faune ichthyologique de la Nouvelle-Guinée. Arch. Néerl. Sci. Nat., Haarlem, Països Baixos. v. 13 3. 35-66.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Ginsburg, I., 1947. American species and subspecies of Bathygobius, with a demonstration of a suggested modified system of nomenclature., J. Wash. Acad.Sci., 37(1):275-284.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Miller, P. J. i Stefanni, S., 2001. The eastern Pacific species of Bathygobius (Perciformes: Gobiidae)., Revista de Biología Tropical, 49(Supplement 1):141-156.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Serpentari del Kinabalu

El serpenari del Kinabalu (Spilornis kinabaluensis) és una espècie d'ocell de la família dels accipítrids (Accipitridae). Habita el bosc de muntanya dels monts Murud i Kinabalu, al nord de Borneo. El seu estat de conservació es considera gairebé amenaçat.

## Referències

* ↑ «Serpentari del Kinabalu». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 270. ISBN 978-84-16728-37-4.
* ↑ BirdLife International. «Kinabalu Serpent-eagle. Spilornis kinabaluensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 7 novembre 2022].